**Adatvédelmi tájékoztató az ebösszeírás során megvalósuló adatkezelésről**

Délegyházi Polgármesteri Hivatal az Európai Parlament és a Tanács (EU) 2016/679 rendelete (GDPR),az információs önrendelkezési jogról és az információszabadságról szóló 2011. évi CXII. törvénynek (Infotv.) előírásai szerint ezúton nyújt tájékoztatást az ebösszeírással kapcsolatos adatkezelésről. A folyamatban való részvétellel az érintett jelen folyamatleírás szerint válik az adatkezelés érintettjévé.

**Az adatkezelő adatai:**

Neve: Délegyházi Polgármesteri Hivatal

Székhelye: 2337 Délegyháza, Árpád utca 8.

Elérhetősége: www.delegyhaza.hu, info@delegyhaza.hu, 06-24/542-155

Képviseli: Dr. Molnár Zsuzsanna (Jegyző)

Adatvédelmi tisztviselő: Sallai László

Elérhetősége: laszlo.sallai@wbinformatika.hu

**Az adatkezelés célja**: az állatok védelméről és kíméletéről szóló 1998. évi XXVIII. törvény (a továbbiakban: Ávtv.) 42/B. §-ában előírt ebösszeírással kapcsolatos ügyintézés

**Az adatkezelés jogalapja**: a GDPR 6. cikk (1) bekezdés c) pontja szerinti jogi kötelezettség teljesítése az Ávtv. 42/B. § (2) bekezdésében előírtak szerint.

**Adattovábbítás harmadik személy részére**: az Ávtv. 42/B. § (3) bekezdése alapján az ebnyilvántartás működtetőjének (Nemzeti Élelmiszerlánc-biztonsági Hivatal)

**Adatok tárolásának időtartama**: A beérkező adatlapokat az Hivatal a közfeladatot ellátó szervek iratkezelésének általános követelményeiről szóló 335/2005. (XII. 29.) Korm. rendelet előírásai szerint iktatja és tartja nyilván.

**AZ ÉRINTETTEK JOGAI:**

A Hivatal tájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet:

* kérheti tájékoztatását személyes adatai kezeléséről,
* kérheti személyes adatainak helyesbítését,
* kérheti személyes adatai kezelésének korlátozását,
* jogérvényesítés: Az érintettek panaszaikkal, kifogásaikkal közvetlenül az Adatkezelőhöz fordulhatnak fent megjelölt elérhetőségeire küldött levéllel, aki minden tőle telhetőt megtesz az esetleges jogsértések megszüntetése és orvoslása érdekében. Az érintett a jogainak megsértése esetén az illetékes bírósághoz fordulhat vagy panasszal élhet a Nemzeti Adatvédelmi és Információszabadság Hatóságnál (1125  Budapest, Szilágyi Erzsébet fasor 22/c).